En af de seks kvinder som Sygehus Vendsyssel rutinemæssigt har tjekket for evt. læk af silikone i deres brystimplantater, ønsker nye bryster.

Syv kvinder fik indopereret de franske brystimplantater, der nu mistænkes for at kunne lække silikone på Frederikshavn Sygehus, og seks af disse blev torsdag tjekket hos Sygehus Vendsyssel. Det skriver P4 Nordjylland. Undersøgelserne viste ingen tegn på bivirkninger. Alligevel ønskede en af kvinderne at få udskiftet sine brystimplantater. De brystimplantater der mistænkes for at lække silikone, er franske brystimplantater. Ejeren af firmaet blev torsdag anholdt af det franske politi. Han sigtes for at have anvendt industriel silikone der ikke er godkendt til mennesker.